આઠમી નવેમ્બરે ‘ઠગ્ઝ ઓફ હિન્દોસ્તાં' રિલીઝ થવાની સાથે જ અમિતાભ બચ્ચન અને આમિર ખાનની જોડીને બિગ સ્ક્રીન પર જોવાની તક મળશે. ગુરુવારે મુંબઈમાં આ ફિલ્મના ટ્રેલર લોન્ચ વખતે બંને સ્ટાર્સ સાથે જોવા મળ્યા હતા. અહીં મીડિયાએ આ બંને એક્ટર્સને અનેક સવાલ પૂછ્યા હતા. સ્વાભાવિક રીતે એ સવાલ તો પુછાયો જ હતો કે, તમે બંનેએ અત્યાર સુધી શા માટે સાથે કામ નહોતું કર્યું?. આ સવાલના જવાબમાં આમિર કરતાં પહેલાં બિગ બી બોલી ઊઠ્યા કે, ‘આ અત્યાર સુધીનો સૌથી મહત્વનો સવાલ છે. મેં સાથે કામ કરવા માટે અનેક વખત આમિરને કહ્યું હતું, પરંતુ તેઓ ના જ પાડતા રહેતા હતા. મેં આમિરને અનેક આઇડિયાઝ પણ આપ્યા હતા અને કહ્યું હતું કે, ભાઈસાહેબ, કોઈ એક પર તો સાથે કામ કરીએ, પરંતુ તેઓ મારી વાત સાંભળીને કહે કે, જોઈશું.